Diari Oficial de la Generalitat Valenciana


Sumari del DOGV 6750, del 10-04-2012 (2012/3359)

Informació pública de la modificació puntual 1/2012 del Pla General d'Ordenació Urbana de Nules relativa a la modificació de l'article 2 de les ordenances del PRI la Palmera.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6750

Data del DOGV
:   10-04-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/3359


Data del document
:   16-03-2012

Organisme emissor
:   Ajuntament de Nules

Tipus de document
:   Anunci

Descriptors 

:   * Nules
    * pla d'urbanisme
    * administració local

Informació pública de la modificació puntual 1/2012 del Pla General d'Ordenació Urbana de Nules relativa a la modificació de l'article 2 de les ordenances del PRI la Palmera. [2012/3359]  
El Ple de l'Ajuntament, en sessió ordinària de data 23 de febrer de 2012, va adoptar entre altres l'acord següent:  
«4. Aprovació, si és procedent, del dictamen sobre la modificació puntual 1/2012 del PGOU de Nules, relativa a la modificació de l'article 2 de les ordenances del PRI la Palmera: sotmetiment a informació pública.   
  
Primer. Sotmetre a informació pública, per un termini d'un mes, mitjançant un edicte publicat al tauler d'edictes de l'Ajuntament, en un diari no oficial d'àmplia difusió a la localitat i en el Diari Oficial de la Comunitat Valenciana, a comptar a partir de l'endemà de la publicació de l'anunci en el diari oficial esmentat, la modificació puntual 1/2012 del Pla General d'Ordenació Urbana de Nules, relativa a la modificació de l'article 2 de les ordenances del PRI la Palmera en l'apartat relatiu a l'altura, perquè els interessats puguen formular les al·legacions, suggeriments i observacions que estimen pertinents o oportunes.  
  
  
Segon. Suspendre la tramitació i l'atorgament de llicències d'edificació i demolició en l'àrea objecte de la modificació puntual 1/2012 del Pla General d'Ordenació Urbana de Nules exposada al públic les noves determinacions de la qual suposen modificació del règim urbanístic vigent, sense que siga necessari ni exigible assenyalar expressament les àrees afectades per la suspensió. Aquesta suspensió tindrà una duració màxima d'un any i s'extingirà, en qualsevol cas, amb l'aprovació definitiva de la modificació puntual.  
  
Tercer. La modificació puntual número 1/2012 del Pla General d'Ordenació Urbana de Nules, així com l'expedient administratiu, podran consultar-se en l'Àrea d'Urbanisme de l'Ajuntament de Nules (plaça Major, núm. 2, 2a planta), en horari d'atenció al públic, de 09.00 a 14.00 hores, de dilluns a divendres.   
  
Quart. Inserir en la pàgina web municipal la modificació puntual número 1/2012 del Pla General d'Ordenació Urbana de Nules, per a la consulta pública.  
  
Cinqué. Contra la corresponent resolució, com a acte de tràmit que no posa fi a la via administrativa, no és possible interposar cap recurs.»  
  
Cosa que es fa pública perquè en prengueu coneixement i als efectes oportuns.  
  
Nules, 16 de març de 2012.- El tinent d'alcalde: José Manuel Casaus Oliver.